b'\n_START_ARTICLE_\nRadio Capris\n_START_SECTION_\nKoncerti Radia Capris\n_START_PARAGRAPH_\nRadio Capris vsako leto organizira tudi najbolj odmevno prireditev na Obali - Koncert v Kopru. Koncert obi\xc5\xa1\xc4\x8de ve\xc4\x8d kot 15.000 ljudi, med nastopajo\xc4\x8dimi pa so doslej najbolj izstopali Dan D, Siddharta, Rudi Bu\xc4\x8dar,Jan Plestenjak, Neisha, Vlado Kreslin, Tinkara Kova\xc4\x8d, \xc5\xa0ank Rock, Gu\xc5\xa1ti in Polona ter Elisa, najbolj popularna italijanska pevka zadnjih let, zmagovalka sanremskega festivala, ki je na Caprisovem koncertu nastopila junija 2006._NEWLINE_Leta 2015 se je Caprisova koncertna zabava vrnila po sedmih letih. Mno\xc5\xbeica se je ve\xc4\x8d ur zabavala ob zvokih najpopularnej\xc5\xa1ih lokalnih glasbenikov in nepozabnih uspe\xc5\xa1nicah enega najve\xc4\x8djih bendov vseh \xc4\x8dasov \xe2\x80\x93 Parnega Valjka.'